Appèlhof gee Rohde ligter vonnis | Maroela Media
Jason Rohde in die hof. (Foto: Verskaf)
Die appèlhof het die veroordeelde vrouemoordenaar Jason Rohde se aansoek om teen sy skuldigbevinding te appelleer, van die hand gewys.
Sy appèl teen sy vonnis van 20 jaar tronkstraf het wél geslaag en is tot 15 jaar verminder.
Rohde is in 2018 skuldig bevind aan die moord op sy vrou, Susan, asook regsverydeling nadat hy destyds die moordtoneel soos dié van 'n selfmoord opgestel het.
Regter Gayaat Salie-Hlophe het Rohde in Februarie 2019 tot 18 jaar tronkstraf gevonnis op aanklag van moord en vyf jaar tronkstraf op aanklag van regsverydeling. Salie-Hlophe het beveel dat drie jaar van die tweede vonnis samelopend met die eerste vonnis uitgedien word, wat beteken dat Rohde effektief 20 jaar agter tralies sou deurbring.
Die vonnis word nou ná die appèlaansoek vervang met 15 jaar tronkstraf vir die eerste aanklag en drie jaar tronkstraf vir die tweede aanklag. Die tweede vonnis sal weer samelopend met die eerste vonnis uitgedien word.
Die appèlhof volstaan egter daarby dat Rohde sy vrou vermoor het.
Paramedikus in ambulans doodgeskiet
Jason rhode gaan sit ou maat nadat jy jou pragtige vrou vermoor het
Ons regstelsel is werklikwaar ń sirkus. Die appelhof vind hom nog steeds skuldig maar verlig sy vonnis. Hy is ń moordenaar en bly een. As ek die vonnisoplegging kon doen, sou ek hom nog ń 20 jaar toevoeg , net omdat hy die vermetelheid het om op die vonnis te appelleer
Om watter rede sou die vonnis nou ligter wees – het moord nou so algemeen in hierdie land geword dat dit nie meer die swaarste straf moontlik verdien nie?
Jason jy is 'n slap gat van formaat. Jy brag seker in die tronk by jou tjommies hoe jy jou vrou vermoor het maar hier in die regte wereld kan jy dit nie erken nie. Loop vrot.
Na regte moes jy die doodstraf gekry het. Jy is 'n arrogante moordenaar wat GEEN berou toon nie. So bly jy het nie daarin geslaag om los te kom nie. Net jammer jou straf is verlig maar hoop die tyd in die tronk is hel.